Publication: Magyar Közlöny
Issue: MK-2001-72 (Year: 2001, Number: 72)
Era: 1990-2004
Section: koncesszióról szóló 1991. évi XVI. törvény 22. §-ában a
Paragraph Index: 891

(5) Az 50. § 2001. július 1-jén lép hatályba azzal, hogy az egyetemes szolgáltatás nyújtását az országos koncessziós társaság által kizárólagos jogosítvány alapján ellátott szolgáltatások vonatkozásában 2001. december 23-án, a többi koncessziós társaság által kizárólagos jogosítvány alapján ellátott szolgáltatás tekintetében az 1. számú mellékletben a koncessziós kizárólagos jogosítvány lejártát követő napként meghatározott időpontban kell megkezdeni. A miniszter a koncessziós szerződéseknek az egyetemes szolgáltatás biztosítása érdekében történő módosítása kapcsán — indokolt esetben — a koncessziós díjfizetési kötelezettséget mérsékelheti, illetve elengedheti, továbbá — egyetemes szolgáltatási szerződés egyidejű megkötése mellett — kezdeményezheti a koncessziós szerződés közös megállapodás alapján történő megszüntetését.

Source: https://magyarkozlony.hu/hivatalos-lapok/d31d78e05b2e9e4a62bb661a49a8da4383206ea2/dokumentumok/03475daa03ea3b0fabbf89bcce0054c354ad2a71/letoltes